Opdatering: Klokken 13.00 meddeler vagtchefen ved Nordjyllands Politi at alle spor igen er farbare. Motorvej E45 i sydlig retning er fredag formiddag delvist spærret efter et større oliespild. Det er det højre spor, der er spærret, og som indtil tidligst 11.00 vil være det, mens redningsmandskab rydder vejen for olie. Det er strækningen mellem rasteplads Senhøj og afkørsel 34 Hobro N, der er påvirket. Oliespildet skyldes en lastbil, der over den cirka to kilometer lange strækning, spildte store mængder hydraulikolie på vejen. Olie, der gør underlaget meget glat, og usikkert at køre på. Nordjyllands Politi oplyser, at man fik anmeldelsen allerede klokken 7.30, så det er altså et større oprydningsarbejde, der er igang på motorvejen.
En lastbil har spildt store mængder hydraulikolie på motorvej E45, der er delvist spærret.